**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 014-03/23-01/1

URBROJ: 2182-03-02-23-1

Skradin, 26. svibnja 2023.g.

Na temelju članka 7. Zakona o naseljima (»Narodne novine«, broj 39/22) i članka 34. Statuta Grada Skradina (»Službeni vjesnik Šibensko-kninske županije“, broj 3/21, 15/22), Gradsko vijeće Grada Skradina, na 15. sjednici Gradskog vijeća Grada Skradina održanoj dana 26. svibnja 2023. godine, donosi

**ODLUKU**

**o načinu, postupku i kriterijima za imenovanje ulica,**

**trgova i naselja na području Grada Skradina**

1. **UVODNE ODREDBE**

**Članak 1.**

(1) Ovom Odlukom određuje se način, postupak i kriteriji za imenovanje novih ulica i trgova, odnosno preimenovanje postojećih ulica, trgova i naselja te provedba označavanja područja i imena naselja, ulica i trgova i obilježavanja zgrada kućnim brojevima na području Grada Skradina.

(2) Imena se mogu odrediti i za druge javne površine u općoj uporabi, kao što su aleja, avenija, cesta, obala, odvojak, park, perivoj, poljana, put, stube, šetalište i slično.

(3) Ulica i trg moraju imati ime.

**Članak 2.**

(1) Ulica ili trg je javna površina u općoj uporabi kojoj se određuje ime radi lakšeg snalaženja u prostoru i dodjeljivanja kućnih brojeva zgradama.

(2) Područje ulice odnosno trga obuhvaća javnoprometnu površinu i pripadajuće katastarske čestice.

(3) Naselje je dio Grada Skradina kao jedinice lokalne samouprave koje se sastoji od građevinskih područja i područja druge namjene sukladno propisima iz područja prostornoga uređenja, kojem su određene granice i ime, unutar kojeg se zgrade obilježavaju kućnim brojevima u skladu sa Zakonom o naseljima.

(4) Naselja u Gradu Skradinu su: Bićine, Bratiškovci, Bribir, Cicvare, Dubravice, Gorice, Gračac, Ićevo, Krković, Lađevci, Međare, Piramatovci, Plastovo, Rupe, Skradinsko Polje, Skradin, Sonković, Vaćani, Velika Glava, Žažvić i Ždrapanj.

(5) Područje naselja i njegove granice te ime utvrđuje Gradsko vijeće Grada Skradina.

-2-

(6) Na području jednog naselja ne mogu biti dvije ili više ulica odnosno trgova s istim imenom.

(7) Odluku o imenovanju naselja, ulice i trga na području Grada Skradina donosi Gradsko vijeće na prijedlog Odbora za imenovanje naselja, ulica i trgova, uz prethodno mišljenje građana s područja na kojem se određuje ili mijenja ime naselja, ulice i trga kao i mišljenja Povjerenstva Vlade Republike Hrvatske za standardizaciju geografskih imena.

1. **ODBOR ZA IMENOVANJE ULICA, TRGOVA I NASELJA NA PODRUČJU GRADA SKRADINA**

**Članak 3.**

1. Odbor za imenovanje ulica, trgova i naselja na području Grada Skradina osniva Gradsko vijeće Grada Skradina svojom odlukom.
2. Odbor ima predsjednika i četiri člana koje imenuje Gradsko vijeće Grada Skradina.
3. Odbor za imenovanje ulica, trgova i naselja na području Grada Skradina je radno tijelo Gradskog vijeća koji daje prijedlog za nazive ulica, trgova i naselja na području Grada Skradina, razmatra prijedloge i primjedbe građana i pravnih osoba za imenovanje ulica, trgova i naselja na području Grada Skradina, po potrebi traži dodatna obrazloženja na dostavljene prijedloge, objavljuje poziv radi davanja mišljenja građana s područja na kojem se određuje ili mijenja ime naselja, ulice i trga, dostavlja prijedlog imena naselja, ulica i trgova Povjerenstvu Vlade Republike Hrvatske za standardizaciju geografskih imena, te po pribavljenom mišljenju Povjerenstva izrađuje konačni prijedlog Odluke.
4. Odbor radi na sjednici, a o radu sjednice vodi se zapisnik, koji potpisuje predsjednik Odbora i zapisničar.
5. Odbor donosi odluke većinom glasova, ukoliko je na sjednici nazočna većina članova Odbora.
6. Stručne i administrativne poslove za Odbor kao i cjelokupni postupak oko imenovanja ulica, trgova i drugih javnih površina te imenovanje i utvrđivanja granica naselja na području Grada obavlja Upravni odjel za gospodarstvo, komunalne djelatnosti i lokalnu samoupravu.
7. Upravni odjel za gospodarstvo, komunalne djelatnosti i lokalnu samoupravu vodi evidenciju inicijativa i prijedloga za imenovanje ulica i trgova na području Grada Skradina.
8. Upravni odjel za gospodarstvo, komunalne djelatnosti i lokalnu samoupravu kao tehničku pomoć Odboru iz stavka 1. ovog članka vodi plan imenovanja novih ulica i trgova na području Grada Skradina sukladno važećim prostornim planovima Grada Skradina i u skladu s mišljenjem Odbora i kriterijima iz ove Odluke.

-3-

1. **KRITERIJI ZA IMENOVANJE ULICA, TRGOVA I NASELJA NA PODRUČJU GRADA SKRADINA**

**Članak 4.**

(1) Prilikom utvrđivanja mišljenja, Odbor se rukovodi sljedećim načelima:

- uvažavati izvorna rješenja odnosno prva imena ulica i trgova iz vremena kada su izgrađeni, kao i nazive koji su se udomaćili tijekom povijesti i postali dio svijesti građana, ako su u skladu s ostalim kriterijima iz ovog članka;

- izbjegavati mijenjanje postojećih imena ulica odnosno trgova i drugih javnih površina ako na to ne upućuju promjene u prostoru ili promjene njihovog protezanja, te ako su postojeća imena u skladu s ostalim kriterijima iz ovog članka;

- na području starogradske jezgre imena ulica, trgova i drugih javnih površina, kao i njihove promjene, mogu se odnositi isključivo na najistaknutije osobe, događaje i pojmove koji proizlaze iz skradinske i hrvatske nacionalne povijesti, tradicije i kulture te na glavna obilježja po kojima je pojedina javna površina prepoznatljiva, a odluku o tome donosi Gradsko vijeće;

- pri imenovanju izbjeći ponavljanja neovisno o vrsti javne površine;

- ako se ista javna površina proteže kroz više susjednih naselja jer ju granica naselja siječe, potrebno ju je jednako imenovati u svim tim naseljima;

- za imenovanje ulica, trgova i drugih javnih površina mogu se predlagati osobe i organizacije povezane s Gradom Skradinom, skradinskom i hrvatskom nacionalnom poviješću, tradicijom i kulturom koje su obilježile kulturni, sportski, znanstveni ili društveno-politički razvoj Grada Skradina, skradinskog područja te hrvatske države i/ili svijeta ili su se svojim dugogodišnjim radom na poslovima od općeg značaja posebno istakli za primjer široj zajednici;

- imena ulica, trgova i drugih javnih površina mogu se odnositi i na događaje te zemljopisne i druge pojmove povezane s Gradom Skradinom, skradinskom i hrvatskom nacionalnom poviješću, tradicijom i kulturom, kao i na glavna obilježja po kojima je pojedina javna površina prepoznatljiva;

- imena ulica, trgova i drugih javnih površina na području Grada Skradina ne mogu se vezati uz događaje, organizacije, idejne začetnike, nositelje javnih funkcija i istaknute zagovornike niti jednoga totalitarnog režima, ratne zločince te pravomoćno osuđene osobe za kaznena djela za koja rehabilitacija nastupa po sili zakona protekom dvostrukih rokova;

- uvažiti potrebu tematskog grupiranja imena ulica i trgova radi bolje orijentacijske obavijesti, u mjeri u kojoj je to moguće i primjereno s obzirom na zatečeno stanje odnosno vrstu i značaj javne površine, osobito u novim dijelovima grada;

- voditi računa o duljini imena ulice, trga i drugih javnih površina;

- po mogućnosti izbjegavati korištenje arapskih i rimskih (rednih) brojeva na kraju imena ulica, trgova i drugih javnih površina, zbog mogućeg miješanja s kućnim brojevima kod pisanja adresa, osobito rukom;

-4-

- kod imenovanja ulice, trga ili druge javne površine potrebno je voditi računa o cjelini njihovog stvarnog protezanja i raspoznavanju u naravi, uvažavajući i njihov budući razvoj u odnosu na okolne javne površine prema prostornim planovima Grada Skradina;

- na području imenovane ulice, trga ili druge javne površine ne može se imenovati ni jedna druga javna površina;

- ostala načela i kriteriji koje će prilikom svoga rada odbor procijeniti relevantnima u predmetnoj proceduri.

(2) Prilikom razmatranja i davanja mišljenja o inicijativi za imenovanje ulice ili trga Odbor će se rukovoditi Preporukama za standardizaciju geografskih imena u Republici Hrvatskoj - imenovanje naselja, ulica i trgova izdane od Državne geodetske uprave.

1. **OZNAČAVANJE ULICE ILI TRGA I OBILJEŽAVANJE ZGRADA KUĆNIM BROJEVIMA**

**Članak 5.**

(1) Nakon objave Odluke o imenovanju i protezanju ulice ili trga u „Službenom vjesniku Šibensko-kninske županije“, u roku trideset dana postavit će se natpisna ploča s imenom na početku i kraju ulice ili trga.

(2) Kućnim brojevima moraju biti obilježene sve zgrade kojima je mjesno nadležni katastarski ured odredio kućni broj.

(3) Kućne brojeve, na zahtjev zainteresirane osobe ili po službenoj dužnosti, određuje rješenjem Državna geodetska uprava - Područni ured za katastar Šibenik u skladu s Pravilnikom o načinu označavanja imena naselja, ulica i trgova te načinu obilježavanja zgrada kućnim brojevima.

(4) Vlasnik odnosno upravitelj zgrade dužan je pločicu s kućnim brojem zgrade postaviti u skladu s rješenjem o određivanju kućnog broja zgrade najkasnije u roku od 60 dana od dana primitka rješenja.

(5) Pločicu s kućnim brojem zgrade, vlasnik odnosno upravitelj zgrade dužan je pribaviti i postaviti o svom trošku odnosno o trošku suvlasnika zgrade, osim na području naselja Skradin gdje će trošak izrade i postavljanja pločice s kućnim brojem snositi Grad Skradin budući da se u naselju Skradin postavljaju pločice izrađene od kamena. Na području naselja Skradin, vlasnik odnosno upravitelj zgrade dužan je, prije izrade pločice s kućnim brojem, zatražiti od nadležnog upravnog odjela idejno rješenje izgleda pločice.

(6) Gradsko vijeće može posebnom odlukom osigurati sredstva u proračunu i urediti način pribavljanja i postavljanja pločica s kućnim brojevima zgrada u sklopu šireg programa obilježavanja ulica i trgova.

-5-

1. **NADZOR**

**Članak 6.**

(1) Nadzor nad zakonitošću ove Odluke obavlja tijelo državne uprave nadležno za geodetske i katastarske poslove.

(2) Poslove nadzora koji se odnose na obilježavanje zgrada kućnim brojevima propisanih ovom Odlukom i Zakonom obavljaju komunalni redari.

1. **PREKRŠAJNE ODREDBE**

**Članak 7.**

(1) Novčanom kaznom u iznosu od 400,00 EUR do 650,00 EUR kaznit će se za prekršaj vlasnik zgrade odnosno upravitelj zgrade za zgrade u suvlasništvu ako pločicu s kućnim brojem zgrade ne postavi u skladu s rješenjem o određivanju kućnog broja zgrade (članak 5. stavak 4. ove Odluke).

(2) Novčanom kaznom u iznosu od 400,00 EUR do 650,00 EUR kaznit će se za prekršaj vlasnik zgrade odnosno upravitelj zgrade za zgrade u suvlasništvu ako ne postavi pločicu s kućnim brojem zgrade najkasnije u roku od 60 dana od dana primitka rješenja kojim se zgradi određuje kućni broj (članak 5. stavak 4. ove Odluke).

1. **PRIJELAZNE I ZAVRŠNE ODREDBE**

**Članak 8.**

Ova Odluka stupa na snagu osmog dana od dana objave u »Službenom vjesniku Šibensko-kninske županije“

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.